ประกาศคณะกรรมการควบคุมการขนส่งทางบกกลาง ฉบับที่ 1697 (พ.ศ. 2549) เรื่อง กำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสาร หมวด 3 สายที่ 166 เชียงใหม่-สามเหลี่ยมทองคำ

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่
๑๖๙๗ (พ.ศ. ๒๕๔๙)
เรื่อง
กำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสาร
หมวด
๓ สายที่ ๑๖๖ เชียงใหม่-สามเหลี่ยมทองคำ[๑]
 

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๗๔๙ (พ.ศ. ๒๕๓๔) ประกาศ ณ วันที่ ๑๔ มิถุนายน ๒๕๓๔ กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๓ สายที่ ๑๖๖ เชียงใหม่-เชียงราย (ข) เป็น เชียงใหม่-สามเหลี่ยมทองคำ นั้น

คณะกรรมการควบคุมการขนส่งทางบกกลาง
เห็นสมควรให้ปรับปรุงแก้ไขรายละเอียดเส้นทางดังกล่าว ให้ถูกต้องตามข้อเท็จจริงในปัจจุบัน

ฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒
ประกอบกับมติคณะกรรมการควบคุมการขนส่งทางบกกลางที่ได้รับอนุมัติในหลักการไว้แล้ว ในการประชุมครั้งที่
๑๕/๒๕๓๙ เมื่อวันที่ ๑๖ กรกฎาคม ๒๕๓๙ จึงให้กำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสาร
หมวด ๓ สายที่ ๑๖๖ เชียงใหม่-สามเหลี่ยมทองคำ โดยให้ใช้รายละเอียดเส้นทาง
ดังต่อไปนี้

สายที่
๑๖๖ เชียงใหม่-สามเหลี่ยมทองคำ
เริ่มต้นจากสถานีขนส่งผู้โดยสารจังหวัดเชียงใหม่ ไปตามทางหลวงแผ่นดินหมายเลข
๑๑๘ ผ่านอำเภอดอนสะเก็ด อำเภอเวียงป่าเป้า อำเภอแม่สรวย แยกซ้ายไปตามทางหลวงแผ่นดินหมายเลข
๑ ถึงจังหวัดเชียงราย ไปตามทางหลวงแผ่นดินหมายเลข ๑๑๐ ถึงอำเภอแม่จัน แยกขวาไปตามทางหลวงแผ่นดินหมายเลข
๑๐๑๖ ถึงอำเภอเชียงแสน แยกซ้ายไปตามทางหลวงแผ่นดินหมายเลข ๑๒๙๐ ไปสุดเส้นทาง ณ สถานที่จอดรถโดยสารประจำทางสามเหลี่ยมทองคำ
(บ้านสบรวก)


ประกาศ
ณ วันที่ ๗ สิงหาคม พ.ศ. ๒๕๔๙
คำรบลักขิ์
สุรัสวดี
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง












































นันทนา/ผู้จัดทำ
๒๖ กันยายน ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๙๕ ง/หน้า ๔๘/๑๔ กันยายน ๒๕๔๙